Diva to Diva

עטיפת הסינגל

**Diva to Diva** הוא דואט של דנה עם שארלוט פרלי, זוכת אירוויזיון 1999 כנציגת שבדיה. הן הופיעו יחד בגמר קדם האירוויזיון השבדי של שנת 2019.

## רקע

מלודיפסטיבלן היא תחרות המתקיימת בשבדיה כל שנה מאז 1959 שמטרתה לבחור את הנציג לתחרות האירוויזיון באותה שנה.

בגמר של שנת 2019 שהתקיים ב-9.3.2019 דנה ושרלוט הופיעו יחד בקטע האמנותי - כל אחת עם השיר בו זכתה בתחרות בעבר, ויחד עם דואט חדש בשם Diva to Diva. השיר הופק על ידי חן מצגר אדר בהשראת השיר I Feel Love של דונה סאמר.

בסיום ההופעה דנה נשאלה על חווית הזכייה בתחרות, והיא השיבה: *"תמיד החשבתי את עצמי כלוחמת למען האהבה והקבלה. האירוויזיון כחגיגה למגוון של תרבויות ומדינות, הביא לי את הבמה החשובה הזו. תודה רבה לכם, האירוויזיון, אני מאחלת שכל העולם ימשיך לאהוב ולהיות עם האנרגיה הזו כמו של הקהל כאן"*.

בסוף הגמר בהענקת הנקודות למתמודדים לצורך בחירת הזוכה, דנה העניקה את הניקוד מאחת מנקודות השיפוט.

## תקרית הנפילה באירוויזיון

לאחר הזכייה עם השיר דיווה, ישראל אירחה את האירוויזיון של שנת 1999 בירושלים. בשנה זו ניצחה נציגת שבדיה שארלוט פרלי עם השיר Take Me To Your Heaven. כשדנה נתבקשה בשידור חי להעביר לה את פסל הזכייה, היא מעדה ונפלה על הרצפה. רגע הנפילה נחשב לאחד מרגעי התקלות הזכורים בתולדות האירוויזיון.

פסל הזכייה נוצר בידי האמן יעקב אגם, והוא עוצב כמחווה למנורת בית המקדש עם שבעה קנים צבעוניים. אגם יצר את הפסל בשתי מהדורות, ואת אחת מהן הוא שומר עד היום בביתו. הפסל עשוי אלומיניום מוזהב, משקלו כ-7 ק"ג, וששוויו הוא 180 אלף דולר. הפסלון מוצג כיום ב"מוזאון יעקב אגם לאומנות" בראשון לציון.

לאחר הנפילה, שיוחסה לכובד הפסל, הוא האשים את במאי האירוע שלא קיימו חזרות לרגע ההענקה: *"ביקשתי מבמאי המופע שתיערך חזרה עם דנה, אבל הוא התייחס אלי בסארקזם, זלזול ובהתנשאות. אמרו לי 'יהיה בסדר', ידעתי שיקרה אסון, ואחר כך יפנו אלי. קבעתי בשבת עם דנה לעשות חזרה, אבל היא לא הגיעה. נפגשתי עם הכריאוגרפית שלה והסברתי לה באריכות מה צריך לעשות. כשראיתי שהיא נפלה - התפלצתי"* (מתוך כתבה ב"גלובס" ביוני 1999).

בתכנית הצדעה לצדי צרפתי ב-2010, דנה סיפרה כבדיחה שהוא הציע לה לביים את הנפילה כדי לקחת את הפוקוס מהזוכה, כלומר שהנפילה לכאורה אכן היתה מתוכננת מראש.

## הסכסוך

דנה סיפרה בראיון ל"כאן 11" במרץ 2019: *"מאז הנפילה שלי עם הפסל היה סוג של סכסוכון קטן עם שרלוט. היא מאוד כעסה וחשבה שהדבר נעשה בכוונה תחילה ולקח המון המון זמן לשכנע אותה שזאת הייתה טעות דווקא מצד הצוות שלה"*.

במשך השנים השתיים נפגשו במסגרת אירועים של האירוויזיון אך התעלמו זו מזו. בין השאר הן נפגשו באירוויזיון 2008, בו השתתף בועז מעודה עם השיר כאילו כאן שכתבה דנה, ושרלוט ייצגה שוב את שבדיה עם השיר Hero. באירועים המקדימים לתחרות שרלוט נשאלה בראיון מה היא חושבת על דנה וענתה שהיא מתייחסת אליה כגבר. דנה מצידה תקפה אותה כתגובה בראיון אחר.

בשנת 2013 דנה התארחה בתכנית "המופע של רד ודביר" ונשאלה על הסכסוך בניהן. לשידור הועלתה חקיינית של שרלוט ודנה "שוחחה" איתה ואמרה *"מה עם השפתיים שלך, ניפחת אותם שוב? ניפחת את הפרצוף יותר מדי. לכי לשבדיה, אל תבואי לפה. אין סולחה"*.

ההופעה המשותפת עם השיר סימנה את סיום הסכסוך בין השתיים, אחרי 20 שנה.

## ההופעה בתל אביב

   במאי 2019 השתיים הופיעו יחד במועדון "האומן" בתל אביב עם השיר. לבמה הוזמן גם יעקב אגם, מעצב הפסלון, שחגג באותו השבוע יום הולדת 91, ודנה שרה לכבודו "היום יום הולדת".

יגאל רביד, שהנחה את אירוויזיון 1999, העניק לדנה את הפסל כדי שתעביר אותו לשרלוט - הפעם ללא הנפילה. מאחורי הקלעים היא גם התנצלה בפניה לראשונה באופן רשמי על התקרית.

## מילים

It doesn't matter who you areCause tonight you are a starWo-oh-oh
From diva to diva, love is loveSo be a believerWo-oh-ohFrom diva to diva, love is loveMy body can handle the heatI've fallen in love with the beat
I can see all your rainbow colorsIn the way you moveHow your body can dance and sparkleTo the disco groove
Cause tonight you are the starDoesn't matter who you areWo-oh-oh
From diva to diva...
Love, love me like you doLove like I love youWe're LGB-T-QJust the way you areWrinkles moles and scarsDarling twinkle like a star
From diva to diva...

## וידאו

* ההופעה המשותפת, מלודיפסטיבלן 2019
* אודיו